Sang Hyang Ismaya mapan ing Kahyangan Sonyaruri. Nanging Sawisé geger gara-gara putra telu mau padha adu kasekten, nyaplok/nguntal gunung nganti mlebu weteng terus ditokake nganggo dubur, sing ndadèkaké Batara Antaga lan Batara Ismaya salah kedaden rusak awake (Batara Antaga ora sanggup nyaplok gunung sanajan lambene digedekke sakpole malah ora bisa mbalik manèh dadi rupané kebak lambe tok, dadi Togog. Batara Ismaya sanggup nguntal gunung nanging ora bisa ngetokaké lewat dubure sanajan diden-denke nganti mripate kaya nangis-nangisa amarga nahan dayane gunung ana wetengé dadi awake lemu bokonge gedhi lan rupané kaya wong nangis (banjur dadi Semar). Kahyangan Sonyaruri digulung lan Ismaya diturunke marcapada / bumi dikon momong para satriya pinilih, dadi "Ki Lurah Semar Badranaya".